**Tarik Škulj**

**ŽELIM DA BOJIM**

Kada bi postojala neka čarobna paleta i čarobni kist, mogao bih raznim bojama popraviti sive i crne stvari koje se dešavaju ljudima oko mene.

Uzeo bih kist i bojio-mijenjao, bojio-mijenjao.

Samo mrvica crvene boje bi bila dovoljna da upotrijebim boju i čarobni kist i bojom ljubavi obojim roditelje nekog djeteta koji ga ne vole. Onda bi mama zagrlila svoje dijete. Tata bi ga odveo u šetnju. Iza njih bi ostajao trag moje boje i širio se na sve ostale.

Uzeo bih malo žute i njome obojio dječaka koji na raskrsnici pere stakla automobila. Žuta boja bi ga kao sunčeve zrake ugrijala i onda bi dječak zaboravio da mu je hladno jer nema cipele. Dječak bi svijetlio žutom svjetlošću koja bi grijala i njegove braću i sestre.

Zelenom bih obojio pustoši koje su ljudi ratovanjem i iskorištavanjem Planete ostavili iza sebe. Na mojim zelenim poljima bi ljudi uzgajali hranu. Da, mislim da mi se zelena posebno sviđa. Što više zelene, to manje gladne djece.

Plavom bi bojom dotakao glave ljudi koji ruše škole i vrtiće, muzeje i biblioteke. Možda bi se onda opametili.

Bijele bih dodao više. Bilo bi tada više ljekara i ljudi koji pomažu bolesnima. Bilo bi manje bolesnih na svijetu.

Umjesto betonskih i drvenih mostova sive i smeđe boje bih nacrtao duge. Kada bi ljudi stali na neki od mojih mostova, na njih bi prešle moje boje. Crvena, plava, žuta, zelena...

Nažalost, nisam čarobnjak koji ima čarobni kist i paletu. Ne mogu bojiti i stvarati čuda.

Ali mogu preći kameni most i upoznati ljude s druge strane rijeke. Možda se sprijateljimo. Mogu drugu sa raskrsnice dati svoju staru jaknu i ugrijati ga. Pozvati ga u školu. Tamo je toplo. Tamo nas uče šta sve možemo. Mogu baciti papirić u kantu za smeće i sačuvati barem jednu, malu, zelenu travku. Mogu...

Nisam čarobnjak i još sam dijete, ali i ja nešto mogu. I ti nešto možeš. I ona nešto može. Zajedno možemo više. Koračati zajedno i širiti najljepše boje mira i ljudskih prava.

VII razred, **OŠ „Hrasno“, Sarajevo**